hy en hy de hy hy hy hy hy hy hy hy hy hy en fr en en fr fr fr fr fr fr fr fr fr fr fr fr fr fr fr fr fr fr fr fr
Երեկ Ազգային ժողովում Կառավարության ծրագիրը ներկայացնելիս վարչապետ Նիկոլ Փաշինյանը հետաքրքիր որոշ հայտարարություններ արեց։
Նա ասաց, որ հեղափոխությունից հետո կադրային ջարդ տեղի չի ունեցել: Նրա խոսքով՝ չեն ուզում լինել կառավարություն, որը բաժանարար գծեր է քաշել մարդկանց մեջ, կառավարությունը լցրել է իրենց մարդկանցով:
«Այսօր մենք գտնվում ենք 10 տոկոս նոր պաշտոնյաների և 90 տոկոս հին պաշտոնյաների փոխազդեցության միջավայրում, որտեղ կողմերից յուրաքանչյուրն ունի իր ազդեցությունը և փոորձում է ազդել մյուս կողմի պատկերացումների վրա: Երբեմն շատ դժվար է նախկին համակարգին դիմադրելը:
Նիկոլ Փաշինյանը նաև հայտարարել է, որ իր մոտ մտնող բոլոր մարդկանց խիստ ստուգման են ենթարկում: Դա, ըստ նրա, իր անվտանգության աշխատակիցներն անում են, որպեսզի կաբինետ նվերներ չտարվեն:
«Շատերը դա ուղղակի կապում են իմ անվտանգության հետ: Բայց ես ուզում եմ ձեզ ուղիղ խոստովանել, որ դա միակ ճանապարհն է կասեցնել նվերների հոսքը դեպի վարչապետի կաբինետ: Ուրիշ ոչ մի տարբերակ չկա: Մարդիկ գալիս են, սկզբում գալիս է գիրք, հետո ոսկեղեն, թանկարժեք ինչ-որ բաները, կուլոնները, մատանիները, խաչերը, ականջօղերը: Հնարավոր չէ կանխատեսել, թե ով ինչ կանի: Դրա համար այսօր նույնիսկ օդանավ մտնելիս մարդիկ այդքան խիստ հսկողություն չեն անցնում, որքան վարչապետի կաբինետ մտնելիս, որովհետև դա միակ տարբերակն է: Խնդրելով, աղաչելով, համոզելով, չես կարա անընդհատ մարդկանց վիրավորես, ասես՝ վեկալ նվերդ, այստեղից գնա: Նրանցից մեկը պոտենցիալ ներդրող է, ո՞նց կարելի է վիրավորելով դուրս վռնդես»,- ասել է նա:
Ակնհայտորեն, Փաշինյանն իր այս հայտարարություններով փորձում է պատասխանել հասարակության մեջ շրջանառվող բազմաթիվ տեղեկություններին՝ այդ թվում իր և իր ընտանիքի, իր մերձավորների և իր կուսակիցների կողմից թույլ տրվող շռայլությունների մասին բազմաթիվ լուրերին:
Կարմիր լույսի տակ, ի դեպ, կանգնում էին ՀՀ բոլոր նախկին ղեկավարները: Հիշեցնենք, որ վերջերս Ֆեյսբուքում տեսանյութ էր հայտնվել, որտեղ քաղաքացիները հեռախոսով նկարահանել էին Փաշինյանի կորտեժը, որը կոպիտ խախտումով հատում էր խաչմերուկը: Այն դեպքում, երբ նախկին իշխանությունների ժամանակ, այո, եղել են պաշտոնյաներ և օլիգարխներ (և նրանց հարազատները, ընտանիքի անդամները), որոնք ճանապարհատրանսպորտային կոպտագույն խախտումներով են վարել, սակայն նախկին թե՛ վարչապետերից, թե՛ նախագահներից որևէ մեկի մասին նման մեղադրանք երբևէ չի հնչել:
Ինչ վերաբերվում է նվերներ ստանալուն կամ չստանալուն, և կամ անվտանգության աշխատակիցների կողմից՝ իրեն այցելության եկած մարդկանց մանրամասն ստուգելուն, ապա չենք կարծում, որ ՀՀ քաղաքացիներն այնքան միամիտ են, որպեսզի կարծեն, թե նվեր փոխանցելու միակ տարբերակը կաբինետում առձեռն հանձնելն է: Գիտատեխնիկական նվաճումների մեր դարաշրջանում կան, օրինակ՝ նվեր-քարտեր, տարատեսակ հաշվեհամարներ ու հիմնադրամներ, ի վերջո…
Բացի այդ, որքան հայտնի է, ՀՀ ամբողջ կառավարությունը, առնվազն նախարարների, փոխնախարարների և վարչության պետերի մակարդակով, վարչապետ Փաշինյանի կուսակիցներն են և կամ իր հետ իշխանության եկած մարդիկ: Հետաքրքիր է՝ ովքե՞ր են այդ նվեր տվողները: Միգուցե վարչապետը ճիշտ կաներ ասեր, թե այդ պոտենցիալ «ներդրողներից» ովքե՞ր են նման փորձ կատարել, որոնց նա իրեն թույլ չի տվել վիրավորելով դուրս վռնդել: Կամ, միգուցե, վարչապետը նաև հայտարարեր, թե նախկին իշխանությունների հետ համագործակցող ո՞ր օլիգարխների հետ է նա շփվում, որոնք, ըստ Փաշինյանի, «հին ավանդույթի» համաձայն՝ նման նվերներ են փորձում իրեն անել:
Like this post? Please share to your friends:
INSPIRATION 0 216 vues
Un chat a couru vers le skateur, a commencé à miauler et à le regarder dans les yeux: le gars ne l’a pas quittée
Casey Shaw trouve du temps presque tous les jours pour faire du skateboard. Un
INSPIRATION 0 326 vues
« La Belle au bois dormant » : un chat des rues aux cheveux roux est devenu célèbre sur Internet pour son sommeil de 20 heures
Il y a six ans, Jay a trouvé un petit chaton dans la rue.
INSPIRATION 0 112 vues
Un chaton aux « crocs de vampire » vole le cœur de son sauveur
Lorsqu’un petit chaton noir a percuté la route devant une voiture en mouvement, le
INSPIRATION 0 382 vues
Le chat a apporté au propriétaire une souris et des lézards, et il a jeté ses « cadeaux »: elle en a décidé autrement
Un chat nommé Baloo aime beaucoup Ben, son propriétaire. Elle montre son amour d’une
INSPIRATION 0 426 vues
Le chien a pleuré toute la journée car tout le monde refusait de l’adopter
Ce refuge au Nouveau-Mexique s’appelle la High Plains Humane Society. Il y a beaucoup
INSPIRATION 0 144 vues
Les bébés tigres sont devenus orphelins et l’orang-outan a tout pris en main : il les a étreints, caressés et nourris
Des histoires drôles et touchantes ne se produisent pas seulement avec des animaux de